
PRAEFATIO 


In hoc opusculo edendo neque de Taciti librorum fatis in 
universum praefari mihi proposui neque qua via celeberrimus 
ille codex Hersfeldensis (sive fuit Fuldensis), qui Taciti scripta 
minora et fragmentum de grammaticis et rhetoribus contine- 
bat, quinto decimo saeculo in Germania repertus, Italorum 
sollertia non sine machinationibus obscuris Romam advectus, 
denique discerptus descriptus amissus sit fusius renarrare. 
Agricolae quidem textus per quattuor fere saecula editionibus 
Francisci Puteolani et duobus manuscriptis Vaticanis (Val. lat. 
3429 et 4498) nitebatur, cum ecce anno 1902 Aese (i. e. vulgo 
lesi) in bibliotheca comitis Balleani repertus est codex Dictyn 
Cretensem atque Taciti Agricolam et Germaniam amplectens 
(Aesinas lat. 8), qui a Stephano Guarnieri ante annum 1474 
consarcinatus et partim ab eo ipso scriptus (ut demonstravit 
inventor felix Caesar Annibaldi) unum quaternionem et duo 
folia veteris illius codicis in lucem reddidit!. Paulo ante inno- 


1 Vide sis, ut commentationes minoris momenti praetermittam: 
C. ANNIBALDI, L'Agricola e la Germania di Cornelio Tacito nel MS. 
Latino N. 8 della biblioteca del Conte G. Balleani in lesi, Città di 
Castello 1907. — R. SABBADINI, Storia e critica di testi latini, Catania 
1914 (repr. Hildesheim 1974), 263—287. — R. P. ROBINSON, The germa- 
nia of Tacitus, Middletown (Connecticut) 1935, 1-78. — R. TILL, Hand- 
schriftliche Untersuchungen zu Tacitus Agricola und Germania mit 
einer Photokopie des Codex Aesinas, Berlin 1943. — L. PRALLE, Die 
Wiederentdeckung des Tacitus, Fulda 1952. — N. RUBINSTEIN, An 
unknown letter by Jacopo di Poggio Bracciolini on discoveries of 
classical texts, Italia Medioevale e Umanistica 1, 1958, 383—400. - B. L. 


VI PRAEFATIO 


tuerat alius codex Taciti Germaniam et Agricolam necnon 
miscellanea quaedam continens, quod ad Agricolam attinet 
duobus Vaticanis aliquantum praestantior (Toletanus 49,2); 
quem anno 1474 Fulginiae a M. Angelo Crullo satis fideliter 
ex Aesinati descriptum ad textum constituendum exigui 
momenti esse mox apparuit. 

Codicem Hersfeldensem (H) - Aesinatem (E), 
caput et fundamentum textus constituendi, ipsum non vidi, 
sed imaginibus lucis ope confectis usus sum, quas Rudolfus 
Till publici iuris fecit (v. adn. 1). Cuius descriptionem accura- 
tissimam hic compilare nolui; nam eam adire debet quicum- 
que de codicis indole, de scripturae genere, de correctionibus 
illatis aliquid subtilius cupit scire. Id unum vir doctissimus 
neque mihi neque aliis persuasit, correctorem saeculi noni — 
qui non est scriba codicis — correctiones et varias lectiones 
omnes suo Marte addidisse. Quoniam nonnullae plane sunt 
corruptae aut sensu carent, ex altero exemplari eas desumptas 
esse concludendum est. 

Codicem Toletanum 49,2 (T) non vidi (v. adn. 2). 

Codex Vaticanus latinus 3429 (A) constat ex 
editione Veneta-Spirensi inter annos 1470 et 1473 impressa 
Taciti Annalium. partem tum notam Historias Germaniam 
Dialogum continente et sedecim foliis chartaceis, quorum 


ULLMAN, Pontano's handwriting and the Leiden manuscript of Tacitus 
and Suetonius, Italia Medioevale e Umanistica 2, 1959, 309-335. - G. 
BRUGNOLI, La vicenda del codice Hersfeldense, Rivista di Cultura 
Classica e Medioevale 3, 1961, 68—90. 

2 ©. LEUZE, Die Agricola-Handschrift in Toledo, Philologus Suppl. 8, 
1899-1901, 513-556 (cum collatione lectionum). - F. F ABBOTT, The 
Toledo Manuscript of the Germania of Tacitus, Decennial Publications 
of the University of Chicago 6, 1904, 215—258 (cum descriptione totius 
codicis). 


PRAEFATIO VII 


quattuordecim Agricolam manu scriptum praebent, duo 
vacua sunt. Quod Fulvius Ursinus olim huius libri possessor 
annotavit, Agricolam manu Pomponii Laeti scriptum esse, 
iam dudum addubitatum G. Muzzioli vir huius rei peritissi- 
mus refellit’; sed error ut a novissimis editoribus ita ab aliis 
usque redintegratur. 

Codex Vaticanus latinus 4498 (B) membranaceus 
saeculo XV exeunte scriptus inter multa alia Taciti Agricolam 
Dialogum Germaniam continet; codex nitide scriptus mendis 
scatet. 

Vaticanos denuo contuli, pauca rectius me legisse con- 
tendo quam Urlichs et Andresen, e quorum editionibus 
recentiores omnes pendent. 

Codicem Hersfeldensem ceterorum testium fontem uni- 
cum fuisse nemo fere est qui nunc dubitet, et Stephanum 
Guarnieri eas partes quae veterem quaternionem praecedunt 
et sequuntur (i. e. 1,1 — 13,1 munia et 40,2 ad Agricolam — 
46,4) ex vetere exemplari integro descripsisse verisimile est, 
etsi demonstrari id quidem non potest et sunt qui eum ali- 
quod apographon Hersfeldensis adhibuisse arbitrentur*. At de 
gradu cognationis inter AB et HE valde discrepant virorum 
doctorum opiniones. Et primum quidem A et B multis vitiis 
inter se cohaerent, B insuper multa peculiaria exhibet, sed B 
non ex A fluxisse demonstratur e. g. locis 10,3, ubi A voculam 
in omisit, et 22,2, ubi H duplicem lectionem praebet: pactione 
ac fuga in textu, aut in margine, A pactione ac fuga, B pactione 


3 G. MUZZIOLI, Due nuovi codici autografi di Pomponio Leto, Italia 
Medioevale e Umanistica 2, 1959, 337-351; ad Val. lat. 3429 v. p. 347. 

4 e.g. M. LENCHANTIN DE GUBERNATIS in editione Paraviana, Torino 
1949, p. VIIIsqq., B. L. ULLMAN (v. adn. 1) 320 n. 2, R. M. OGILVIE in 
editione Agricolae, Oxford 1969, 86. 


VIII PRAEFATIO 


aut fuga; postulandus est ergo fons communis, in quem 
duplex lectio ex H manaverit. Id exemplar deperditum linea ut 
aiunt directa ex Aesinati descendisse multi contenderunt, sed 
mihi scrupulum iniecit locus 11,4, ubi AB recte habent im 
bellis, E contra voculam in omisit. Qua de causa Hersfelden- 
sem ab alio quodam descriptum esse priusquam in manus 
Stephani Guarnieri veniret mihi persuasum habeo. Neque 
mirum est aliquot exempla interisse, in quorum numero 
fortasse habendus est codex ille vetus a Fulvio Ursino saepius 
laudatus, nisi aut fictus aut liber typis expressus adiunctis 
cuiusdam adnotationibus fuit. 

Ad textum constituendum nihil interest utrum AB ex E 
fluxisse putemus an ex alio Hersfeldensis apographo, sed 
multum interesset ad apparatum criticum instruendum, si 
stricta artis criticae regula uti voluissem. Nam si re vera AB ex 
E pendent, eorum lectiones ex apparatu critico abiciendae 
erant exceptis scribarum coniecturis et emendationibus. Nunc 
autem non solum in principio et in fine, sed etiam in ea parte 
ubi H exstat, lectiones illorum codicum sedulo notavi (sed 
non curavi quisquilias orthographicas et neglexi quasdam 
codicis B ineptias), non quia aliquid boni inesse crediderim, 
sed ut indoles utriusque a lectore cognosci et pretium per- 
pendi posset, ut depravationem textus illustrarem qualis a 
Francisco Puteolano circa annum 1475 primum typis man- 
datus est. Puteolanus ipse quidem aliquot menda sustulisse, 
alia intulisse videtur, sed exemplar quo typotheta nisus est ut 
fere fit non exstat; consentit enim modo cum A (e. g. 6,3 
praeturam quaesturam, 11,3 aestimati A extimati Puteolanus 


5 e.g. E. DE SAINT-DENYS in editione Agricolae, Paris 1942, p. XXX et 
nuperrime CH. E. MURGIA, The minor works of Tacitus: A study in 
textual criticism, Classical Philology 72, 1977, 323-343. 


PRAEFATIO IX 


aestimanti recte B) modo cum B (e. g. 9,4 etiam saepe, 28,1 
Usipiorum, 42,1 Asiae et Africae). Proximae editiones Beroaldi 
et Rhenani totae ex Puteolana et ipsorum editorum ingenio 
pendent’. 

In textu constituendo editiones veteres et recentiores quam 
plurimas adhibui, et imprimis Rudolfum Till et R. M. Ogilvie 
aliquantum profecisse grato animo profiteor. Emendationes et 
coniecturas virorum doctorum quoad potui primis auctoribus 
vindicavi. Eorum nomina quorum coniecturae per Aesinatem 
comprobatae sunt uncis inclusa lectionibus H et E adscripsi. 
Ipse in textu pauca novavi, plura in apparatu critico proposui, 
interpunctionem saepius mutavi. 


BASILEAE I. DELZ 


I. Delz novae editioni nonnullas emendationes atque addita- 
menta inserere in animo habuit. Quae in exemplari, quo ipse 
usus est, inventa memoriae eruditissimi viri mihique amicis- 
simi serviens hic exposui Unum ipse addo, codicem 
Aesinatem H, quem ei anno demum 1986 videre contigit, 
Romam interim in Bibliothecam Nationalem translatum 
signaturam accepisse Vitt. Em. 1631. 


BASILEAE, Id. Iun. MMX G. DEUNGERN-STERNBERG 


6 De tribus Puteolani editionibus quas contuli vide Indicem operum; non 
licuit mihi inspicere editionem Mediolanensem anni 1475 epistula 
Puteolani editoria carentem, quam affert D. Reichling, Appendices ad 
Hainii-Copingeri Repertorium bibliographicum, Additiones et Emen- 
dationes fasc. VI, Monachi 1910, p. 65sq. sub numero 1876. 


INDEX OPERVM 


quae in apparatu critico solo auctoris nomine laudantur 


(asterico signavi quae ipse non vidi) 


A. Editiones 


Andresen 


Andresen 


* Bach 


Becker 


Bekker 


Beroaldus 


* Bosius 


* Brotier 


Buchner 


Cornelii Taciti de vita et moribus Iulii Agricolae liber. 
Ad fidem codicum Vaticanorum recensuit atque 
interpretatus est Georgius Andresen. Berolini 1880. 

P. Corneli Taciti libri qui supersunt recognovit 
Carolus Halm. Ed. V. curavit Georgius Andresen. 
Tom. 11, fasc. 2: Germania. Agricola. Dialogus de 
oratoribus. Lipsiae 1914. 

Cornelii Taciti operum quae supersunt. Emendavit et 
... illustravit Nicolaus Bachius. Lipsiae 1834/35. 

C. Corneli Taciti De vita et moribus Cn. Julii 
Agricolae libellus. Textum recensuit et ad fidem 
codicis Vat. emendavit, notasque adspersit U. 1 H. 
Becker. Hamburgi 1826. 

Cornelius Tacitus ... ab lmmanuele Bekkero 
recognitus. Lipsiae 1831. 

P. Cornelii Taciti libri quinque noviter inventi atque 
cum reliquis eius operibus editi. Romae 1515. 

Taciti Agricola cum notis I. Andr. Bosii. Ienae 1656 
(1664). 

C. Corneli Taciti opera; recognovit, emendavit, 
supplementis explevit, notis, dissertationibus, tabulis 
geographicis illustravit G. Brotier. Parisiis 1771. 

Cn. lulii Agricolae vita scriptore C. Cornel. Tacito cum 
notis Augusti Buchneri primum editis cura Georgii 
Schubarti. Lipsiae 1683. 


Büchner 


Croll 


* Doederlein 


Dronke 


Ernesti 


* Gesner 


Gronov 


Grolius 


Gudeman 


Gudeman 


Haase 


Halm 


Halm 


* Henrichsen 


Heraeus 


Koestermann 


INDEX OPERVM XI 


Publius Cornelius Tacitus. Die historischen Versuche 
... übers. u. hrsg. von Karl Büchner. 2. Aufl. Stuttgart 
1963. 

C. Cornelii Taciti opera ex recensione Georg. Chr. 
Crollii, ed. 11. auctior et emendatior curante Frid. 
Christ. Exter. Biponli 1792 (ed. prior prodierat 
Biponti 1780 sine editoris nomine). 

C. Cornelii Taciti opera. Emendavil et commentariis 
instruxit Ludovicus Doederlein. Halis 1841-47. 

C. Corn. Taciti Agricola ... ed. Ernestius Dronke. 
Confluentibus 1824. 

C. Cornelii Taciti opera ex recensione Io. August 
Ernesti... Lipsiae 1752 (iterum recensuit Lipsiae 
1772). 

Johannes Matthias Gesner, Enchiridion. Gottingae 
1745. 

C. Corneli Tacili opera ... Jo. Fred. Gronovius 
recensuit. Amstelodami 1685. 

C. Corn. Tacitus ex 1. Lipsii editione cum notis et 
emendationibus H. Grolii. Lugduni Bat. 1640. 

P. Cornelii Taciti de vita et moribus Cn. Jul. Agrico- 
lae liber. Erklart von Alfred Gudeman. Berlin 1902. 
Tacitus de vita Iulii Agricolae and de Germania with 
introd., notes ... by Alfred Gudeman. Boston 1928 
(1950). 

Cornelii Taciti opera edidit Fridericus Haase. Lipsiae 
1855. 

Cornelii Taciti opera quae supersunt. Ex recognitione 
Car. Halmii. Lipsiae 1853-54. 

Cornelii Taciti libri qui supersunt. Uerum recognovit 
Carolus Halm. Lipsiae 1863-64 (quartum recogn. 
1885-86). 

Des C. Cornelius Tacitus Agricola. Lateinisch u. 
deutsch mit kritischen u. erklärenden Anmerkungen 
von A. J. F. Henrichsen. Altona 1858-71. 

Das Leben des Agricola von Tacitus. Schulausg. von 
A. Draeger. 6., umgearb. Aufl. besorgt von W. 
Heraeus. Leipzig & Berlin 1905. 

P. Cornelii Taciti libri qui supersunt. Recognovit 
Carolus Halm. Post Georgium Andresen editionem 


XII 


Lipsius 


Nipperdey 


*Novak 


Ogilvie 


Peerlkamp 


* Prammer 
Puteolanus 


Rhenanus 


Ritter 


Ritter 


INDEX OPERVM 


sextam curavit Ericus Koestermann. Tom. II, fasc. 2: 
Germania. Agricola. Dialogus de oratoribus. Lipsiae 
1936. 

C. Cornelii Taciti Historiarum et Annalium libri qui 
exstant, Iusti Lipsii studio emendati et illustrati ... 
eiusdem Taciti ... Iulii Agricolae vita ... Antverpiae 
1574 (... denuo castigavit et recensuit. Antverpiae 
1581). 

Cornelius Tacitus a Carolo Nipperdeio recognitus. 
Berolini 1871—76. 

Corneli Taciti Germania, Agricola, Dialogus de 
oratoribus. Scholarum in usum recensuit Robertus 
Novák. Pragae 1889. 

Cornelii Taciti de vita Agricolae ed. by R. M. Ogilvie 
and ... Ian Richmond. Oxford 1967 (iteratum paucis 
correctis in editione Operum minorum M. Winter- 
bottom et R. M. Ogilvie. Oxonii 1975). 

C. Corneli Taciti Agricola recensuit P. Hofman 
Peerlkamp. Ed. II. emendata et aucta. Leidae 1864. 
Taciti Agricola, ed. I. Prammer. Wien 1880. 

Plinius Caecilius Secundus. Panegyricus Traiano 
Augusto dictus et alii panegyrici veteres. s. 1. typ. n. 
& a. [f. 1r: Franciscus Puteolanus reverendo D. 
Iacobo Antiquario ... salutem. f. 2v: Tabula eorum 
quae in hoc volumine continentur ... denique: Julii 
Agricolae vita per Cornelium Tacitum eius generum 
castissime composita] (Hain 13119). Inter Taciti opera 
primus Agricolam imprimendum curavit Puteolanus 
in editione s. 1. et a. [Mediolani c. 1475-80?] (Hain 
15219) necnon Venetiis 1497 (Hain 15222). vide Praef. 
adn. 6. 

P. Cornelii Taciti equitis Romani annalium ... libri 
sedecim ... recogniti ... per Beatum Rhenanum ... 
denique vita Julii Agricolae ... Basileae 1533. 

C. Cornelii Taciti Vita Iulii Agricolae, iterum reco- 
gnovit brevique annotatione instruxit Franciscus 
Ritter. Bonnae ad Rhenum 1836. 

P. Cornelii Taciti opera, ex vetustissimis codicibus a 
se denuo collatis ... recensuit Franciscus Ritter. 
Lipsiae 1864. 


Ruperti 


Till 


Urlichs 


Walch 


Walther 


Wex 


INDEX OPERVM XIII 


C. Corneli Taciti opera minora ... recognovit ... 
Georgius Alexander Ruperti. Hannoverae 1832. 
Tacitus, Das Leben des Iulius Agricola. Lateinisch u. 
deutsch von Rudolf Till. Berlin (Darmstadt) 1961 (2. 
Aufl. 1975). 

Cornelii Taciti de vita et moribus Iulii Agricolae liber 
ad codices Vaticanos ... edidit et recensuit Carolus 
Ludovicus Urlichs. Wirceburgi 1875. 

Tacitus’ Agrikola. Urschrift, Uebersetzung, Anmer- 
kungen ... durch Georg Ludw. Walch. Berlin 1828. 

C. Cornelii Taciti opera. Recensuit et commentarios 
suos adiecit Henricus Walther. Halis Saxonum 
1831-33. 

C. Cornelii Taciti de vita et moribus Cn. Iulii Agrico- 
lae liber. Ad fidem codicum denuo collatorum recen- 
suit et commentaris enarravit Fr. Carolus Wex. 
Brunsvigae 1852. 


B. Commentationes 


Acidalius 


* Bezzenberger 
* Classen 
*Dabl 


Eussner 


* Fröhlich 


Heinsius 


Valentis Acidali, intercurrentibus et M. Ant. Mureti, 
notae in C. Cornelii Taciti opera, quae exstant. 
Collecta a Christiano Acidalio fratre. Hanoviae 1607. 

Georg  Bezzenberger Emendationum delectus. 
Dresdae 1844. 

Ioannes Classen, Symbolae criticae Partic. III. Ham- 
burg 1866. 

Jo. Chr. Guil. Dahl, Animadversiones criticae in 
Taciti Agricolam. Rostock 1802. 

Adam Eussner, Jahrbücher f. classische Philologie 22, 
1876, 551-559 (editionis a Ludovico Urlichs curatae 
censura). 

Johann von Gott Fröhlich, Verbesserungsvorschläge 
zu einigen Stellen aus Horatius, Tacitus und Theokri- 
tos. Munchen 1827 (vide etiam Halm ed. 1854 praef. 
XIII: ‘Eius emendationes ineditas a. 1846 conscriptas 
Thomas mihi impertivit’). 

Nicolaus Heinsius, Animadversa in editione secunda 
ab J. A. Ernesti curata. Lipsiae 1772 (vol. 2, p. 
681sqq.; cf. praef. p. XLVI). 

* Heumann 


*Jacob 


Leuze 


Madvig 


Maebly 


* Muretus 


Nipperdey 


Persson 


Reitzenstein 


*Scheffer 


Schómann 


Schütz 


INDEX OPERVM 


Christoph August Heumann, Parerga critica sive 
hebdomadum criticarum hebdomas et glossematum 
decas ... Ienae 1712. 

Friedrich Jacob, Bemerkungen zu Tacitus Agricola. 
Lübeck 1850 (1852?). 

Oscar Leuze, Die Agricola-Handschrift in Toledo, 
Philologus Suppl. 8, 1899—1901, 513—556. 

Ioannes Nicolaus Madvig, Adversaria critica II. 
Hauniae 1873. 

Jakob Maehly, Zur Kritik lateinischer Texte. Basel 
1886. 

Marcus Antonius Muretus, Notae in Tacitum, in: M. 
Antonii Mureti opera omnia ... cum brevi annota- 
tione D. Ruhnkenii. Lugduni Bat. 1789 (tom. IV, p. 
155sqq.). 

Karl Nipperdey, Vorliufige Bemerkungen zu den 
kleinen Schriften des Tacitus, Rheinisches Museum 
18, 1863, 350—365; 19, 1864, 97-113 (2 Caroli Nipper- 
deii Opuscula, Berolini 1877, 234—274). 

Per Persson, Kritisch-exegetische Bemerkungen zu 
den kleinen Schriften des Tacitus. Uppsala & Leipzig 
1927 (Skrifter utgivna av K. Humanistiska Veten- 
skaps-Samfundet i Uppsala 24:4.). 

Richard Reitzenstein, Bemerkungen zu den kleinen 
Schriften des Tacitus, Nachrichten v. d. Kgl. Gesell- 
schaft der Wissenschaften zu Gottingen, phil.-hist. 
Kl. 1914, 173-276 ( = Aufsatze zu Tacitus, Darmstadt 
1967, 17-120). 

]. Scheffer, Miscellaneae observationes criticae in 
auctores veteres et recentiores (ed. a P. Burmanno et 
J. P. d'Orville). Amstelodami 1732-39. 

Georg. Frid. Schómann, Disputatio de locis quibus- 
dam Taciti vitae Agricolae. Index scholarum in Uni- 
versitate Litteraria Gryphiswaldensi per semestre 
hibernum anni MDCCCLIX ... habendarum(= Opus- 
cula academica IV, Berolini 1871, p. 203-220). 
Hermann Schütz, Zu Tacitus Agricola, Jahrbücher f. 
classische Philologie 27, 1881, 269—280. 


*Selling 


Triller 


Ursinus 


Weissenborn 


Wölfflin 


INDEX OPERVM XV 


Christian Friedrich Georg Christoph Selling, Obser- 
vationes criticae in C. Cornelii Taciti Agricolam. 
Curiae Regnitiorum (Hof) 1826. 

Daniel Wilhelm Triller, Observationum criticarum in 
varios Graecos et Latinos auctores libri quatuor. 
Francofurti ad Moenum 1742. 

Fulvius Ursinus, Notae ad Tacitum, in: Fragmenta 
Historicorum collecta ab Antonio Augustino, emen- 
data a Fulvio Ursino ... Antverpiae 1595, p. 423—463. 
Wilhelm Weissenborn, Neue Jahrbücher f. Philologie 
u. Pädagogik 58, 1850, 25-50 (de editionibus Baiter — 
Orelli vol. II 1848 et F Ritter 1848). 

Eduard Wolfflin, Jahresberichte: Tacitus, Philologus 
25, 1867, 92-134; 26, 1867, 92-166; 27,1868, 113-149 
(= Wolfflin, Ausgewahlte Schriften, Leipzig 1933, 
22-102). 


He 
H™ 


SIGLA 


Hersfeldensis i. e. Aesinatis latini 8 pars vetus (folia 56-63 necnon 
folia 69 et 76 partim rescripta), saec. IX 

corrector eiusdem fere aetatis 

variae lectiones manu eiusdem correctoris in margine adscriptae 
foliorum 69 et 76 lectiones, quae legi quidem nequeunt sed ex 
variis lectionibus in margine adscriptis restituuntur 


Aesinatis pars a Stephano Guarnieri scripta, ante a. 1474 
correctiones eadem ut videtur manu textui illatae 
variae lectiones a Stephano Guarnieri in margine adscriptae 


Vaticanus latinus 3429, saec. XV exeuntis 
correctiones eadem ut videtur manu textui illatae 
variae lectiones eadem manu in margine adscriptae 
variae lectiones eadem manu supra lineam scriptae 


Vaticanus latinus 4498, saec. XV exeuntis 
Toletanus 49,2, a. 1474 (codicis lectiones perraro indicantur) 


10 


15 


20 


P. CORNELII TACITI 


AGRICOLA 


1.Clarorum virorum facta moresque posteris tradere, 
antiquitus usitatum, ne nostris quidem temporibus quam- 
quam incuriosa suorum aetas omisit, quotiens magna aliqua ac 
nobilis virtus vicit ac supergressa est vitium parvis magnisque 
civitatibus commune, ignorantiam recti et invidiam. sed apud 
priores ut agere digna memoratu pronum magisque in aperto 
erat, ita celeberrimus quisque ingenio ad prodendam virtutis 
memoriam sine gratia aut ambitione bonae tantum conscien- 
tiae pretio ducebatur. ac plerique suam ipsi vitam narrare 
fiduciam potius morum quam adrogantiam arbitrati sunt, nec 
id Rutilio et Scauro citra fidem aut obtrectationi fuit. adeo 
virtutes iisdem temporibus optime aestimantur, quibus facil- 
lime gignuntur. at nunc narraturo mihi vitam defuncti homi- 
nis venia opus fuit, quam non petissem incusaturus. tam saeva 
et infesta virtutibus tempora. 

2. Legimus, cum Aruleno Rustico Paetus Thrasea, Heren- 
nio Senecioni Priscus Helvidius laudati essent, capitale fuisse, 
neque in ipsos modo auctores, sed in libros quoque eorum 
saevitum, delegato triumviris ministerio ut monumenta claris- 


CORNELII TACITI DE VITA IVLII AGRICOLAE LIBER INCIPIT 
E CORNELII TACITI DE VITA ET MORIBVS IVLII 
AGRICOLAE A Cai Corneli Taciti de uita et moribus Julii Agricolae. 
prohemium B 


16 post incusaturus dist. Wex 16-17 saevia et infaelicia B 
18 Vidimus Lipsius, recte ut opinor (Mus. Helv. 27, 1970, 236) 
20 forum B 21 monim- B 


2 AGRICOLA 2,1-3,3 


simorum ingeniorum in comitio ac foro urerentur. scilicet illo 
igne vocem populi Romani et libertatem senatus et conscien- 
tiam generis humani aboleri arbitrabantur, expulsis insuper 
sapientiae professoribus atque omni bona arte in exilium acta, 
ne quid usquam honestum occurreret. dedimus profecto 
grande patientiae documentum; et sicut vetus aetas vidit quid 
ultimum in libertate esset, ita nos quid in servitute, adempto 
per inquisitiones etiam loquendi audiendique commercio. 
memoriam quoque ipsam cum voce perdidissemus, si tam in 
nostra potestate esset oblivisci quam tacere. 

3.Nunc demum redit animus; sed quamquam primo 
statim beatissimi saeculi ortu Nerva Caesar res olim dissocia- 
biles miscuerit, principatum ac libertatem, augeatque cottidie 
felicitatem temporum Nerva Traianus, nec spem modo ac 
votum securitas publica, sed ipsius voti fiduciam ac robur 
adsumpserit, natura tamen infirmitatis humanae tardiora sunt 
remedia quam mala; et ut corpora nostra lente augescunt, cito 
exstinguuntur, sic ingenia studiaque oppresseris facilius quam 
revocaveris; subit quippe etiam ipsius inertiae dulcedo, et 
invisa primo desidia postremo amatur. quid, si per quindecim 
annos, grande mortalis aevi spatium, multi fortuitis casibus, 
promptissimus quisque saevitia principis interciderunt, pauci, 
et ut ita dixerim non modo aliorum sed etiam nostri, supersti- 
tes sumus, exemptis e media vita tot annis, quibus iuvenes ad 
senectutem, senes prope ad ipsos exactae aetatis terminos per 
silentium venimus? non tamen pigebit vel incondita ac rudi 


2 vocem om. B. 5 occurré B 6 grandeom.B 11 sed Croll: et E 
A B edd. recc. (cf. Reitzenstein 263?, qui perperam contulit Agr. 36,3 et 
hist. 2,30,2) 12-13 dissolubiles B 21 multi Lipsius : multis E A B 
23 et ut ita Rbenanus et uti E A B 

3,3-5,1 AGRICOLA 3 


voce memoriam prioris servitutis ac testimonium praesentium 
bonorum composuisse. hic interim liber, honori Agricolae 
soceri mei destinatus, professione pietatis aut laudatus erit aut 
excusatus. 

4. Gnaeus Iulius Agricola, vetere et inlustri Foroiuliensium 
colonia ortus, utrumque avum procuratorem Caesarum 
habuit, quae equestris nobilitas est. pater illi Iulius Graecinus 
senatorii ordinis, studio eloquentiae sapientiaeque notus, 
iisque ipsis virtutibus iram Gai Caesaris meritus; namque 
Marcum Silanum accusare iussus et, quia abnuerat, interfectus 
est. mater Iulia Procilla fuit, rarae castitatis. in huius sinu 
indulgentiaque educatus per omnem honestarum artium 
cultum pueritiam adulescentiamque transegit. arcebat eum ab 
inlecebris peccantium praeter ipsius bonam integramque 
naturam, quod statim parvulus sedem ac magistram studio- 
rum Massiliam habuit, locum Graeca comitate et provinciali 
parsimonia mixtum ac bene compositum. memoria teneo 
solitum ipsum narrare se prima in iuventa studium philoso- 
phiae acrius, ultra quam concessum Romano ac senatori, 
hausisse, ni prudentia matris incensum ac flagrantem animum 
coercuisset. scilicet sublime et erectum ingenium pulchritudi- 
nem ac speciem magnae excelsaeque gloriae vehementius 
quam caute adpetebat. mox mitigavit ratio et aetas, retinuit- 
que, quod est difficillimum, ex sapientia modum. 

5. Prima castrorum rudimenta in Britannia Suetonio Pau- 
lino, diligenti ac moderato duci, adprobavit, electus quem 


1 seruitutis E (Ursinus) : senectutis A B 5 uoti" (pro uetere) B 
foriuliensium B 6 Caesaris B. 7 illi Wölfflin (cf. hist. 1,48,2) : Tul(a)i 
EAB: del. Lipsius 10 Silanum Lipsius : Sillanum E A : Sullanum B 
12 honestatis B 13 eum E A: tamen B. 18 inom. B 19 ultraque 
quam Lipsius 23-24 queom. B 


4 AGRICOLA 5,1-6,2 


contubernio aestimaret. nec Agricola licenter, more iuvenum, 
qui militiam in lasciviam vertunt, neque segniter ad voluptates 
et commeatus titulum tribunatus et inscitiam rettulit. sed 
noscere provinciam, nosci exercitui, discere a peritis, sequi 
optimos, nihil adpetere in iactationem, nihil ob formidinem 
recusare, simulque et anxius et intentus agere. non sane alias 
exercitatior magisque in ambiguo Britannia fuit: trucidati 
veterani, incensae coloniae, intercepti exercitus; tum de salute, 
mox de victoria certavere. quae cuncta etsi consiliis ductuque 
alterius agebantur, ac summa rerum et recuperatae provinciae 
gloria in ducem cessit, artem et usum et stimulos addidere 
iuveni, intravitque animum militaris gloriae cupido, ingrata 
temporibus quibus sinistra erga eminentes interpretatio nec 
minus periculum ex magna fama quam ex mala. 

6. Hinc ad capessendos magistratus in urbem degressus 
Domitiam Decidianam, splendidis natalibus ortam, sibi iunxit, 
idque matrimonium ad maiora nitenti decus ac robur fuit. 
vixeruntque mira concordia, per mutuam caritatem et in 
vicem se anteponendo, nisi quod in bona uxore tanto maior 
laus, quanto in mala plus culpae est. sors quaesturae provin- 
ciam Asiam, proconsulem Salvium Titianum dedit, quorum 
neutro corruptus est, quamquam et provincia dives ac parata 
peccantibus, et proconsul in omnem aviditatem pronus quan- 
talibet facilitate redempturus esset mutuam dissimulationem 
mali. auctus est ibi filia, in subsidium simul ac solacium; nam 


2 necB 3 iustitiam B 7 excitatior Buchner, fort. recte (v. Wölfflin, 
Philologus 26, 1867, 142) 8 intercepti Puteolanus : intersepti E A B 
(quod frustra defendunt coll bist. 3, 51, 1) 15 degressus E A : 
digressus A* B 19 appetendo B 22ac E A: et B 
23-24 quantilibet felicitatem B 25 auctus ... filia E" A B : nactus ... 
filiam E ac E:etA B 

6,2-7,3 AGRICOLA 5 


filium ante sublatum brevi amisit. mox inter quaesturam ac 
tribunatum plebis atque ipsum etiam tribunatus annum quiete 
et otio transiit, gnarus sub Nerone temporum, quibus inertia 
pro sapientia fuit. idem praeturae tenor et silentium; nec enim 
iurisdictio obvenerat. ludos et inania honoris medio rationis 
atque abundantiae duxit, uti longe a luxuria, ita famae pro- 
pior. tum electus a Galba ad dona templorum recognoscenda 
diligentissima conquisitione fecit, ne cuius alterius sacrilegium 
res publica quam Neronis sensisset. 

7. Sequens annus gravi vulnere animum domumque eius 
adflixit. nam classis Othoniana licenter vaga dum Intimilios 
(Liguriae pars est) hostiliter populatur, matrem Agricolae in 
praediis suis interfecit praediaque ipsa et magnam patrimonii 
partem diripuit, quae causa caedis fuerat. igitur ad sollemnia 
pietatis. profectus Agricola nuntio adfectati a Vespasiano 
imperii deprehensus ac statim in partes transgressus est. initia 
principatus ac statum urbis Mucianus regebat, iuvene admo- 
dum Domitiano et ex paterna fortuna tantum licentiam usur- 
pante. is missum ad dilectus agendos Agricolam integreque ac 
strenue versatum vicesimae legioni tarde ad sacramentum 
transgressae praeposuit, ubi decessor seditiose agere narraba- 


1 preturà questura A (imde praeturam quaesturam edd. Puteolani, 
Beroaldi, Basiliensis 1519) acEA:etB 2 quietis B 3 transiit B: 
transit EA temporum E A :ipmB 4 tenor Rhenanus : certior E A 
B 5 rations E A: luxuriae B 6-7 propriorB 7 bona Griffiths, 
Class. Quart. 27, 1977, 437 [, sed v. Liv. 25,7,5] 8 effecit Heinsius 
10 annum (pro annus)B 11 Intimilios Gudeman 1902, Ogilvie : in 
templo E A B (in Temelium et urbs pro pars Ursinus ex ‘cod. vet.’ 
Intemelios Lipsius Intimilium Mommsen CIL V p. 900) 12 matrem 
E° A B:nam matrem E T 15 affecti E (tatis. L) 16 deprehensus est 
ac...transgressus B 19 dilectus Lipsius : delectus E AB 21 ubi 
cum decessor E 21-6,1 ubi ... narrabatur secl. Wex et Nipperdey, vix 
recte 


6 AGRICOLA 7,3-9,2 


tur; quippe legatis quoque consularibus nimia ac formidolosa 
erat, nec legatus praetorius ad cohibendum potens, incertum 
suo an militum ingenio. ita successor simul et ultor electus 
rarissima moderatione maluit videri invenisse bonos quam 
fecisse. 

8.Praeerat tunc Britanniae Vettius Bolanus, placidius 
quam feroci provincia dignum est. temperavit Agricola vim 
suam ardoremque compescuit, ne incresceret, peritus obsequi 
eruditusque utilia honestis miscere. brevi deinde Britannia 
consularem Petilium Cerialem accepit. habuerunt virtutes 
spatium exemplorum, sed primo Cerialis labores modo et 
discrimina, mox et gloriam communicabat: saepe parti exerci- 
tus in experimentum, aliquando maioribus copiis ex eventu 
praefecit. nec Agricola umquam in suam famam gestis exulta- 
vit: ad auctorem ac ducem ut minister fortunam referebat. ita 
virtute in obsequendo, verecundia in praedicando extra invi- 
diam nec extra gloriam erat. 

9. Revertentem ab legatione legionis divus Vespasianus 
inter patricios adscivit ac deinde provinciae Aquitaniae prae- 
posuit, splendidae inprimis dignitatis administratione ac spe 
consulatus, cui destinarat. credunt plerique militaribus inge- 
niis subtilitatem deesse, quia castrensis iurisdictio secura et 
obtusior ac plura manu agens calliditatem fori non exerceat. 
Agricola naturali prudentia, quamvis inter togatos, facile 


2 potest E? (erasum) 4 donos B 6 Bolanus B : Volanus E A 
8 ne (invidia) incresceret proposui Mus. Helv. 27, 1970, 234, ne (nimis) 
incresceret Prammer (cf. Heubner Rhein. Mus. 116, 1973, 362) 
obsequi E° E" A B: obsequi EB 10 Petillum E" habuit E™: fort. 
scribendum habuerunt(que) virtutes spatium exemplorum. sed (cf. ann. 
13,8,1) virtutis E° 11 exemplar E™ 19-20 proposuit B 
22 adesseB 23 fori nó E A: foren. B 

9,2-10,1 AGRICOLA 7 


iusteque agebat. iam vero tempora curarum remissionumque 
divisa: ubi conventus ac iudicia poscerent, gravis intentus, 
severus et saepius misericors; ubi officio satis factum, nulla 
ultra potestatis persona; tristitiam et adrogantiam et avaritiam 
exuerat. nec illi, quod est rarissimum, aut facilitas auctorita- 
tem aut severitas amorem deminuit. integritatem atque absti- 
nentiam in tanto viro referre iniuria virtutum fuerit. ne famam 
quidem, cui saepe etiam boni indulgent, ostentanda virtute aut 
per artem quaesivit; procul ab aemulatione adversus collegas, 
procul a contentione adversus procuratores et vincere inglo- 
rium et atteri sordidum arbitrabatur. minus triennium in ea 
legatione detentus ac statim ad spem consulatus revocatus est, 
comitante opinione Britanniam ei provinciam dari, nullis in 
hoc ipsius sermonibus, sed quia par videbatur. haud semper 
errat fama; aliquando et eligit. consul egregiae tum spei filiam 
iuveni mihi despondit ac post consulatum collocavit, et statim 
Britanniae praepositus est, adiecto pontificatus sacerdotio. 

10. Britanniae situm populosque multis scriptoribus 
memoratos non in comparationem curae ingeniive referam, 
sed quia tum primum perdomita est. ita quae priores nondum 


1 tempora E A : temporis et B 2 diversa Lund, Class. Quart. 32, 
1982, 179 coll. ann. 6, 51, 3 (sed cf. Cic. Mur. 74) 3 nulla Rhenanus : 
nullam E A B (sed in E lineola supra a deleta esse videtur) 4 persona 
E* (Rhenanus) : personam E A B 4—5 tristitiam ... exuerat secl. 
Peerlkamp, Wex, alti (et avaritiam secl Acidalius, et adrogantiam et 
avaritiam secl. Büchner), sed cf. ann. 6,25,2 5 facultas B 6 deminuit 
E (Lipsius) : diminuit AB 8 etiam saepe B edd. vett. — ostentanda 
Rhenanus : ostentandam E (sed m expunctum esse videtur) A B 
virtutem E (sed m erasum) 9 quaesiit E 14 ipsius E : suis A B 
14-15 aut semper erat B 15 eligit E (Rhenanus) : elegit A B 
egregiae Puteolanus : graeciae E A : grate A” B 16 ac E A: et B 
20 ita quae A* B : itaque E A: ilaque quae edd. vett. 


8 AGRICOLA 10,1-10,6 


comperta eloquentia percoluere, rerum fide tradentur. Britan- 
nia, insularum quas Romana notitia complectitur maxima, 
spatio ac caelo in orientem Germaniae, in occidentem Hispa- 
niae obtenditur, Gallis in meridiem etiam inspicitur; septen- 
trionalia eius, nullis contra terris, vasto atque aperto mari 
pulsantur. formam totius Britanniae Livius veterum, Fabius 
Rusticus recentium eloquentissimi auctores oblongae scutulae 
vel bipenni adsimilavere. et est ea facies citra Caledoniam, 
unde et in universum fama est. transgressis inmensum et 
enorme spatium procurrentium extremo iam litore terrarum 
velut in cuneum tenuatur. hanc oram novissimi maris tunc 
primum Romana classis circumvecta insulam esse Britanniam 
adfirmavit, ac simul incognitas ad id tempus insulas, quas 
Orcadas vocant, invenit domuitque. dispecta est et Thule, 
quia hactenus iussum et hiems adpetebat. sed mare pigrum et 
grave remigantibus perhibent ne ventis quidem perinde attolli, 
credo quod rariores terrae montesque, causa ac materia tem- 
pestatum, et profunda moles continui maris tardius impellitur. 
naturam Oceani atque aestus neque quaerere huius operis est 
ac multi rettulere; unum addiderim, nusquam latius dominari 
mare, multum fluminum huc atque illuc ferre, nec litore tenus 


1 fides E? A* (sed s deletum) 7 scupulae B [: scapulae Ogilvie, 
commendat A.J.Woodman, Tacitus Reviewed (Oxford 1998) 220 
propter 14,1 Ostorius Scapula] 8 caledoniam A B : calydoniam E 
9 inom. A est secl. Schómann, alii post transgressis legitur in E 
unde et uniuersis fama sed, quae verba librarius lineola inclusit et addito 
supra lineam akc necnon signo / /o supra unde utrumque posito variam 
lectionem a margine exemplaris perperam se textui inseruisse significavit : 
transgressis sed A B : unde et universis fama A" (v. Till, Handschr. 
Unters. 85) 10 enorme T (Rhenanus) : inorme E B : inorme A 
14 orcadas A B : orchadas E despecta B Thule edd. recc. : thyle E A 
:tyleB — 16 perinde Grotius : proinde E A B [v. Holmes, TLL s.v., 
1808,51] 20 dyari (i. e dominari) E A" : danari A B 

adcrescere aut resorberi, sed influere penitus atque ambire et 
iugis etiam ac montibus inseri velut in suo. 

11. Ceterum Britanniam qui mortales initio coluerint, 
indigenae an advecti, ut inter barbaros parum compertum. 
habitus corporum varii atque ex eo argumenta. namque rutilae 
Caledoniam habitantium comae, magni artus Germanicam 
originem adseverant; Silurum colorati vultus, torti plerumque 
crines et posita contra Hispania Hiberos veteres traiecisse 
easque sedes occupasse fidem faciunt; proximi Gallis et 
similes sunt, seu durante originis vi, seu procurrentibus in 
diversa terris positio caeli corporibus habitum dedit. in uni- 
versum tamen aestimanti Gallos vicinam insulam occupasse 
credibile est. eorum sacra deprehendas (ac) superstitionum 
persuasione(s); sermo haud multum diversus, in deposcendis 
periculis eadem audacia et, ubi advenere, in detrectandis 
eadem formido. plus tamen ferociae Britanni praeferunt, ut 
quos nondum longa pax emollierit. nam Gallos quoque in 
bellis floruisse accepimus; mox segnitia cum otio intravit, 
amissa virtute pariter ac libertate. quod Britannorum olim 
victis evenit; ceteri manent quales Galli fuerunt. 

12. In pedite robur; quaedam nationes et curru proeliantur. 
honestior auriga, clientes propugnant. olim regibus parebant, 
nunc per principes factionibus et studiis (dis)trahuntur. nec 
aliud adversus validissimas gentes pro nobis utilius quam 


6 Caledoniam A* B : Calydoniam EA germanam B 8 Hispania 
Muretus : hispaniam E A B hiberos E A : hiberas A* : Iberas B 
9 occupasse E A" B : habitasse A 10 vi Rhenanus (cf. Cic. nat. deor. 
2,121; div. 2,93) : usu E A B 12 aestimanti E B : aestimati A 
uicinam E A B: uacuam E? 13-14 (ac) ... persuasione(s) Glück (teste 
Ruperti); tradita frustra defendit Persson 55 16 eadem E A : ea B 
17-18 in bellis A B : bellis E 21 in pedite A* : impedite E A B 
23 (dis)trahuntur Heinsius 


10 AGRICOLA 12,2-13,1 


quod in commune non consulunt. rarus duabus tribusve 
civitatibus ad propulsandum commune periculum conventus. 
ita singuli pugnant, universi vincuntur. 

caelum crebris imbribus ac nebulis foedum; asperitas 
frigorum abest. dierum spatia ultra nostri orbis mensuram; 
nox clara et extrema Britanniae parte brevis, ut finem atque 
initium lucis exiguo discrimine internoscas. quod si nubes non 
officiant, aspici per noctem solis fulgorem, nec occidere et 
exsurgere, sed transire adfirmant. scilicet extrema et plana 
terrarum humili umbra non erigunt tenebras, infraque caelum 
et sidera nox cadit. 

Solum praeter oleam vitemque et cetera calidioribus terris 
oriri sueta patiens frugum, fecundum. tarde mitescunt, cito 
proveniunt, eademque utriusque rei causa, multus umor 
terrarum caelique. fert Britannia aurum et argentum et alia 
metalla, pretium victoriae. gignit et Oceanus margarita, sed 
subfusca ac liventia. quidam artem abesse legentibus arbitran- 
tur; nam in rubro mari viva ac spirantia saxis avelli, in Britan- 
nia, prout expulsa sint, colligi. ego facilius crediderim naturam 
margaritis deesse quam nobis avaritiam. 

13. Ipsi Britanni dilectum ac tributa et iniuncta imperii 
munia impigre obeunt, si iniuriae absint. has aegre tolerant, 


1 tribusue B : tribusque E A (def. Wex) 4 caelum usque ad 13,1 
serviant post caput 10 transposuit Wex, caelum usque ad 12,6 avaritiam 
Schütz 5 abest E A : est B (aestate) dierum Peerlkamp, recte ut 
videtur 6 Britanniae parte E A: parte Britanniae B 8 et E A: nec 
B 13 fecundum E™ A B : pecudumque E : pecudumque fecundum 
Leuze, alii : pecorum fecundum La Penna, Maia 27, 1975, 113sqq. (cf. 
Germ. 5,1) : fecundum del. Scheffer, Wex 15 terrarumque B 
17 subfusca E A : subfusa E" : suffusaB liuenta B 21 dilectum 
Lipsius: delectum EAB 22 munia E (expunctum) H (hinc incipit in 
codice Aesinati vetus quaternio e codice Hersfeldensi evulsus) : munera A 

13,1-14,2 AGRICOLA 11 


iam domiti ut pareant, nondum ut serviant. igitur primus 
omnium Romanorum divus Iulius cum exercitu Britanniam 
ingressus, quamquam prospera pugna terruerit incolas ac 
litore potitus sit, potest videri ostendisse posteris, non tradi- 
disse. mox bella civilia et in rem publicam versa principum 
arma, ac longa oblivio Britanniae etiam in pace. consilium id 
divus Augustus vocabat, Tiberius praeceptum. agitasse Gaium 
Caesarem de intranda Britannia satis constat, ni velox ingenio 
mobili paenitentiae, et ingentes adversus Germaniam conatus 
frustra fuissent. divus Claudius auctor iterati operis, transvec- 
tis legionibus auxiliisque et adsumpto in partem rerum Vespa- 
siano, quod initium venturae mox fortunae fuit: domitae 
gentes, capti reges et monstratus fatis Vespasianus. 

14. Consularium primus Aulus Plautius praepositus ac 
subinde Ostorius Scapula, uterque bello egregius, redactaque 
paulatim in formam provinciae proxima pars Britanniae, 
addita insuper veteranorum colonia. quaedam civitates Togi- 
dumno regi donatae (is ad nostram usque memoriam fidissi- 
mus mansit), vetere ac iam pridem recepta populi Romani 
consuetudine, ut haberet instrumenta servitutis et reges. mox 
Didius Gallus parta a prioribus continuit, paucis admodum 
castellis in ulteriora promotis, per quae fama aucti officii 


1 primus H° A B : primum H 6 etiam H A:iam B 7 agustus H 
praeceptum H™ A? : praeceptum.i. B : praecipue HA 8-9 ingenio 
mobili H A: ingenii, mobilis B 10 auctor iterati Wex : auctoritate H 
A B : auctor T Puteolanus, edd. vett. 12-13 domitae gentes 
Puteolanus : domitiae gentis H (gentes H°) A B 14 plautius H 
(Rhenanus) : plantius A B : plancius A™ 17-18 togidūno H™ (v. 
Murgia, Class. Philol. 72, 1977, 339) : cogidumno H A : cogidunno B 
19-20 mansit vetere ... ut haberet Rhenanus : mansit ut vetere ... 
haberet H (-sit ut uet- 4 ras) AB 20 et om. B. reges Rhenanus : 
regis HAB 21 parta priore H™ 

quaereretur. Didium Veranius excepit, isque intra annum 
exstinctus est. Suetonius hinc Paulinus biennio prosperas res 
habuit, subactis nationibus firmatisque praesidiis; quorum 
fiducia Monam insulam ut vires rebellibus ministrantem 
adgressus terga occasioni patefecit. 

15. Namque absentia legati remoto metu Britanni agitare 
inter se mala servitutis, conferre iniurias et interpretando 
accendere: nihil profici patientia nisi ut graviora tamquam ex 
facili tolerantibus imperentur. singulos sibi olim reges fuisse, 
nunc binos imponi, e quibus legatus in sanguinem, procurator 
in bona saeviret. aeque discordiam praepositorum, aeque 
concordiam subiectis exitiosam. alterius manum centuriones, 
alterius servos vim et contumelias miscere. nihil iam cupidi- 
tati, nihil libidini exceptum. in proelio fortiorem esse qui 
spoliet; nunc ab ignavis plerumque et imbellibus eripi domos, 
abstrahi liberos, iniungi dilectus tamquam mori tantum pro 
patria nescientibus. quantulum enim transisse militum, si et se 
Britanni numerent? sic Germanias excussisse iugum; et flu- 
mine, non Oceano defendi. sibi patriam coniuges parentes, 
ilis avaritiam et luxuriam causas belli esse. recessuros, ut 
divus Iulius recessisset, modo virtutem maiorum suorum 
aemularentur. neve proelii unius aut alterius eventu pavesce- 
rent; plus impetus felicibus, maiorem constantiam penes 
miseros esse. iam Britannorum etiam deos misereri, qui 
Romanum ducem absentem, qui relegatum in alia insula 
exercitum detinerent; iam ipsos, quod difficillimum fuerit 


4 NomamB 8 sapientia B. 9 imperanturB 10e H° AB : et H 
12 manum H (-um per compendium, quod edd. perperam in -us solvunt) 
A B : manus AS vox mibi suspecta; an nomine coniciendum? 
centuriones Rhenanus: centurionis HAB 13 ciere H™ 15 diripi 
Heinsius (sed cf. ann. 14, 31,3) 16 dilectus H : delectus AB 17 et 
seH :sese HAB 23 felicibus H (Novak) : om. A B 

deliberare. porro in eius modi consiliis periculosius esse 
deprehendi quam audere. 

16. His atque talibus in vicem instincti, Boudicca generis 
regii femina duce (neque enim sexum in imperiis discernunt) 
sumpsere universi bellum, ac sparsos per castella milites 
consectati, expugnatis praesidiis ipsam coloniam invasere ut 
sedem servitutis, nec ullum in barbaris ingeniis saevitiae genus 
omisit ira et victoria. quod nisi Paulinus cognito provinciae 
motu propere subvenisset, amissa Britannia foret. quam unius 
proelii fortuna veteri patientiae restituit, tenentibus arma 
plerisque, quos conscientia defectionis et proprius ex legato 
timor agitabat, ne quamquam egregius cetera adroganter in 
deditos et ut suae cuiusque iniuriae ultor durius consuleret. 
missus igitur Petronius Turpilianus tamquam exorabilior et 
delictis hostium novus eoque paenitentiae mitior, compositis 
prioribus nihil ultra ausus Trebellio Maximo provinciam 
tradidit. Trebellius segnior et nullis castrorum experimentis 
comitate quadam curandi provinciam tenuit. didicere iam 
barbari quoque ignoscere vitiis blandientibus, et interventus 
civilium armorum praebuit iustam segnitiae excusationem; sed 
discordia laboratum, cum adsuetus expeditionibus miles otio 
lasciviret. Trebellius, fuga ac latebris vitata exercitus ira inde- 


3 Boudicca Haase (cf. ann. 14, 37, 2) : uoadicca H : bouidlicta H^ : 
Voadicca A: VoaducaB 7 ingeniis om. A B (v. Mus. Helv. 27, 1970, 
231%) 11 plerique B proprius H (Rhenanus) : propius AB 12 ne 
quamquam quidam apud Walch (sed sic accipiendum videtur nequam 
H™ Am): nequaquam HAB 13 cuiusque Wex (i. e. timebant, ne P. 


singulomm iniurias ulcisceretur) : eiusque H A B dubius H™ 
15 nouus eoque H* A : nouusque H : nouis eoque B 16 ausis B 
20 seuitiae accusationem B 22 lasciuiret H* B : lasciui sed H : 


lasciueret A 22-14,1 indecoris A B 

corus atque humilis, precario mox praefuit, ac velut pacta 
exercitus licentia ducis salute, [et] seditio sine sanguine stetit. 
nec Vettius Bolanus, manentibus adhuc civilibus bellis, agita- 
vit Britanniam disciplina: eadem inertia erga hostes, similis 
petulantia castrorum, nisi quod innocens Bolanus et nullis 
delictis invisus caritatem paraverat loco auctoritatis. 

17. Sed ubi cum cetero orbe Vespasianus et Britanniam 
recuperavit, magni duces, egregii exercitus, minuta hostium 
spes. et terrorem statim intulit Petilius Cerialis, Brigantum 
civitatem, quae numerosissima provinciae totius perhibetur, 
adgressus. multa proelia, et aliquando non incruenta; ma- 
gnamque Brigantum partem aut victoria amplexus est aut 
bello. et Cerialis quidem alterius successoris curam famamque 
obruisset: subiit sustinuitque molem Iulius Frontinus, vir 
magnus, quantum licebat, validamque et pugnacem Silurum 
gentem armis subegit, super virtutem hostium locorum quo- 
que difficultates eluctatus. 

18. Hunc Britanniae statum, has bellorum vices media iam 
aestate transgressus Agricola invenit, cum et milites velut 
omissa expeditione ad securitatem et hostes ad occasionem 


1 praefuit H°A : praebuit H : fuit B facta (immo pacta Halm) 
exercitus licentia ducis salute H (expunctum) A” : pacti exercitus 
licentiam dux salutem H™ A : pacti exercitus licentiam dux salute B (v. 
Till Handschr. Unters. 48sq.) 2 et secl. John, Wochenschr. f. klass. Phil. 
34, 1917, 322 3 uettius H : uectius AB Bolanus B : uolanus H A 
4 eadem H A: et eadem B. 5 Bolanus B: uolanus H Volanus A 
8 minuta H° AB: minutae H 9 Cerialis Lipsius : c(a)erealis H A B 
(item 17,2)  Brigantum Puteolanus: bregantum HAB 10 perhiberet 
B 12 Brigantum Puteolanus : bregantum H : Bregantium A (i de- 
letum) B 14 subiit sustinuitque H* (Weissenborn, Halm) : 
sustinuitque H A B (v. Mus. Helv. 27, 1970, 231? et quae Büchner recte 
contra Till disputavit ad l.) 16 gentem armis H° A B : armis gentem 
H 16-17 locorum quoque H A:locorumque B 18 Britannia B 

verterentur. Ordovicum civitas haud multo ante adventum 
eius alam in finibus suis agentem prope universam obtriverat, 
eoque initio erecta provincia. et quibus bellum volentibus 
erat, probare exemplum ac recentis legati animum opperiri, 
cum Agricola, quamquam transvecta aestas, sparsi per provin- 
ciam numeri, praesumpta apud militem illius anni quies, tarda 
et contraria bellum incohaturo, et plerisque custodiri suspecta 
potius videbatur, ire obviam discrimini statuit, contractisque 
legionum vexillis et modica auxiliorum manu, quia in aequum 
degredi Ordovices non audebant, ipse ante agmen, quo ceteris 
par animus simili periculo esset, erexit aciem. caesaque prope 
universa gente, non ignarus instandum famae ac, prout prima 
cessissent, terrorem ceteris fore, Monam insulam, (a) cuius 
possessione revocatum Paulinum rebellione totius Britanniae 
supra memoravi, redigere in potestatem animo intendit. sed, 
ut in subitis consiliis, naves deerant. ratio et constantia ducis 
transvexit. depositis omnibus sarcinis lectissimos auxiliarium, 
quibus nota vada et patrius nandi usus, quo simul seque et 
arma et equos regunt, ita repente immisit, ut obstupefacti 
hostes, qui classem, qui naves, qui mare exspectabant, nihil 
arduum aut invictum crediderint sic ad bellum venientibus. ita 
petita pace ac dedita insula clarus ac magnus haberi Agricola, 
quippe cui ingredienti provinciam, quod tempus alii per 
ostentationem et officiorum ambitum transigunt, labor et 
periculum placuisset. nec Agricola prosperitate rerum in 
vanitatem usus expeditionem aut victoriam vocabat victos 


1 uerterentur B : uterentur HA 10 degredi H (Acidalius) : digredi A 
B 11 animus H*AB: animo H 13 Nomam B (a) Croll 
15 potestate B 16 subitis H (Gronov): dubiis AB 17 transuex H : 
tranuex H* A : tranare extra B 18 patrius H : prius A : prius B 
22 potitaB 25 prosperitate H° A B : peritate H 

continuisse; ne laureatis quidem gesta prosecutus est, sed ipsa 
dissimulatione famae famam auxit, aestimantibus quanta 
futuri spe tam magna tacuisset. 

19. Ceterum animorum provinciae prudens, simulque 
doctus per aliena experimenta parum profici armis, si iniuriae 
sequerentur, causas bellorum statuit excidere. a se suisque 
orsus primam domum suam coercuit, quod plerisque haud 
minus arduum est quam provinciam regere. nihil per libertos 
servosque publicae rei, non studiis privatis nec ex commenda- 
tione aut precibus centurionem militesve (ad)scire, sed opti- 
mum quemque fidissimum putare. omnia scire, non omnia 
exsequi. parvis peccatis veniam, magnis severitatem commo- 
dare; nec poena semper, sed saepius paenitentia contentus 
esse; officiis et administrationibus potius non peccaturos 
praeponere, quam damnare cum peccassent. frumenti et 
tributorum exactionem aequalitate munerum mollire, circum- 
cisis quae in quaestum reperta ipso tributo gravius tolera- 
bantur. namque per ludibrium adsidere clausis horreis et 
emere ultro frumenta ac luere pretio cogebantur; divortia 
itinerum et longinquitas regionum indicebatur, ut civitates 
proximis hibernis in remota et avia deferrent, donec quod 
omnibus in promptu erat paucis lucrosum fieret. 


1 continuisse ne H° A : continuit sine H : continuisse necB 5 in- 
curiae B 7 primum B 8 libertos H (Puteolanus) : liberos A B 
9 priuatis H : priuatus H? : priuats A : priuatius B 10 militesve 
ascire Wex (centurionum milites ascire iam Puteolanus) : milites nescire 
He A B : milites scire H 16 exactionem H™ A" B : auctionem H A B" 
(auctionémae qualitate H, inde in aequalitate AB 16-17 circumcisis 
quae H* (Rhenanus) : circumcisisque H A B 18 adsidere H* A B : 
adsedereH 19 luere H (Wex) : ludere AB 21 (pro) proximis Bez- 

20.Haec primo statim anno comprimendo egregiam 
famam paci circumdedit, quae vel incuria vel intolerantia 
priorum haud minus quam bellum timebatur. sed ubi aestas 
advenit, contracto exercitu multus in agmine, laudare mode- 
stiam, disiectos coercere; loca castris ipse capere, aestuaria ac 
silvas ipse praetemptare; et nihil interim apud hostes quietum 
pati, quo minus subitis excursibus popularetur, atque ubi satis 
terruerat, parcendo rursus invitamenta pacis ostentare. quibus 
rebus multae civitates, quae in illum diem ex aequo egerant, 
datis obsidibus iram posuere, et praesidiis castellisque circum- 
datae, tanta ratione curaque, ut nulla ante Britanniae nova 
pars (pariter) inlacessita transierit. 

21. Sequens hiems saluberrimis consilis adsumpta. nam- 
que ut homines dispersi ac rudes eoque in bella faciles quieti 
et otio per voluptates adsuescerent, hortari privatim, adiuvare 
publice, ut templa fora domos exstruerent, laudando promp- 
tos, castigando segnes. ita honoris aemulatio pro necessitate 
erat. iam vero principum filios liberalibus artibus erudire, et 
ingenia Britannorum studiis Gallorum anteferre, ut qui modo 
linguam Romanam abnuebant, eloquentiam concupiscerent. 
inde etiam habitus nostri honor et frequens toga; paulatimque 
discessum ad delenimenta vitiorum, porticus et balinea et 


2 incuria H° ACB: sine curia H : in curia A 4 multus H A: multum 
A* B 7 popularét B 8 invitamenta quidam apud Acidalium : 
irritamenta H A B 11 tanta H (Rhenanus) : et tanta H* A B : sunt, 
tanta Dronke, recte ut opinor 12 (pariter) Fröhlich et Weissenborn [: 
minus lacessita Wellesley, LCM 12,3, 1987, 40, cf. Borzsák, Gnomon 58, 
1986, 23f-], alii alia 13 saluberrimus B absumpta Puteolanus, edd. 
vett. et recc. 14 in bella Bosius : in bello H A B : bello Rhenanus 
15 et otio H™ AB: in otio H 17 castigando H : et castigando A B 
honoris aemulatio Ht A B : honor et aemulatio H 22 delenimenta H : 
delinimenta A: deliniamenta B. balinea H A‘: balnea H™ A: balneas B 

conviviorum elegantiam. idque apud imperitos humanitas 
vocabatur, cum pars servitutis esset. 

22. Tertius expeditionum annus novas gentes aperuit, 
vastatis usque ad Taum (aestuario nomen est) nationibus. qua 
formidine territi hostes quamquam conflictatum saevis tempe- 
statibus exercitum lacessere non ausi, ponendisque insuper 
castellis spatium fuit. adnotabant periti non alium ducem 
opportunitates locorum sapientius legisse; nullum ab Agricola 
positum castellum aut vi hostium expugnatum aut pactione ac 
fuga desertum; [crebrae eruptiones] nam adversus moras 
obsidionis annuis copiis firmabantur. ita intrepida ibi hiems, 
(crebrae eruptiones) et sibi quisque praesidio, inritis hostibus 
eoque desperantibus, quia soliti plerumque damna aestatis 
hibernis eventibus pensare tum aestate atque hieme iuxta 
pellebantur. nec Agricola umquam per alios gesta avidus 
intercepit; seu centurio seu praefectus incorruptum facti 
testem habebat. apud quosdam acerbior in conviciis narra- 
batur: ut erat comis bonis, ita adversus malos iniucundus. 
ceterum ex iracundia nihil supererat secretum, ut silentium 
eius non timeres: honestius putabat offendere quam odisse. 

23. Quarta aestas obtinendis quae percucurrerat insumpta; 
ac si virtus exercitus et Romani nominis gloria pateretur, 
inventus in ipsa Britannia terminus. namque Clota et Bodotria 
diversi maris aestibus per immensum revectae, angusto terra- 


4 taum H™ A" : tanaum HAB (v. Ogilvie-Richmond 57) 7 castellis 
H A B: telis Hr Ar 8 ab agricola H™ A B : agricola H 9 acH A: 
aut H™B 10 crebrae eruptiones post hiems transposuerunt Schómann 
et Halm; frustra codicis ordinem defendere conatur Ogilvie 15 auidius 
B 17 conuiciis H™ A‘: conuitiis H : conuiuiis AB 18 et erat ut 
Henrichsen 19 supererat H* A B : erat H 21 percurrerat B 
22 exercitus H : exercituum H° AB gloria om. B 23 Britanniae 
Shaw-Smith, Class. Quart. 29, 1979, 224 

rum spatio dirimuntur; quod tum praesidiis firmabatur atque 
omnis propior sinus tenebatur summotis velut in aliam 
insulam hostibus. 

24. Quinto expeditionum anno T nave prima T transgressus 
ignotas ad id tempus gentes crebris simul ac prosperis proeliis 
domuit eamque partem Britanniae quae Hiberniam aspicit 
copiis instruxit, in spem magis quam ob formidinem, si qui- 
dem Hibernia, medio inter Britanniam atque Hispaniam sita 
et Gallico quoque mari opportuna, valentissimam imperii 
partem magnis in vicem usibus miscuerit. spatium eius, si 
Britanniae comparetur, angustius, nostri maris insulas superat. 
solum caelumque et ingenia cultusque hominum haud mul- 
tum a Britannia differunt, in melius aditus portusque, per 
commercia et negotiatores cogniti. Agricola expulsum sedi- 
tione domestica unum ex regulis gentis exceperat ac specie 
amicitiae in occasionem retinebat. saepe ex eo audivi legione 
una et modicis auxiliis debellari obtinerique Hiberniam posse; 
idque etiam adversus Britanniam profuturum, si Romana 
ubique arma, et velut e conspectu libertas tolleretur. 

25. Ceterum aestate, qua sextum officii annum incohabat, 
amplexus civitates trans Bodotriam sitas, quia motus universa- 
rum ultra gentium et infesta hostibus exercitus itinera time- 
bantur portus classe exploravit; quae ab Agricola primum 


2 proprior HB 4 Anavam amnem (pro nave prima) Murgia, Class. 
Phil. 72, 1977, 341; alii alia 7 ob H A:inB 9 (u)o(lentissimam) 
H™ 13 differunt Rhenanus : differt HAB sic distinxi, in melius sc. 
differunt (cf. ann. 12, 33 et Murgia, California Studies in Class. Ant. 11, 
1978 [1979], 163) : in melius secl. Wex : in secl. Rhenanus, alii : in(teriora 
parum), melius Halm per H A:et B 15 gente H" 20 cohabat 
B 21 bodotriam H™ A B : uodotriam H 22 hostibus exercitus 
Becker (cf. Suet. Ang. 8,1 per infestas hostibus vias) : hostilis exercitus H 
AB: hostili exercitu H^ (Rhenanus) 22-23 timebant B 

adsumpta in partem virium sequebatur egregia specie, cum 
simul terra, simul mari bellum impelleretur, ac saepe isdem 
castris pedes equesque et nauticus miles mixti copiis et laetitia 
sua quisque facta, suos casus attollerent, ac modo silvarum ac 
montium profunda, modo tempestatum ac fluctuum adversa, 
hinc terra et hostis, hinc victus Oceanus militari iactantia 
compararentur. Britannos quoque, ut ex captivis audiebatur, 
visa classis obstupefaciebat, tamquam aperto maris sui secreto 
ultimum victis perfugium clauderetur. ad manus et arma 
conversi Caledoniam incolentes populi magno paratu, maiore 
fama, uti mos est de ignotis, oppugnare ultro castellum adorti, 
metum ut provocantes addiderant, regrediendumque citra 
Bodotriam et cedendum potius quam pellerentur ignavi specie 
prudentum admonebant, cum interim cognoscit hostes 
pluribus agminibus inrupturos. ac ne superante numero et 
peritia locorum circumiretur, diviso et ipse in tres partes 
exercitu incessit. 

26. Quod ubi cognitum hosti, mutato repente consilio 
universi nonam legionem ut maxime invalidam nocte adgressi 
inter somnum ac trepidationem caesis vigilibus inrupere. 
iamque in ipsis castris pugnabatur, cum Agricola, iter hostium 
ab exploratoribus edoctus et vestigiis insecutus, velocissimos 
equitum peditumque adsultare tergis pugnantium iubet, mox 


1 uirium H A B : uinum H^ 2 impelleretur Rhenanus : impellitur H 
AB 3 mixtu (ut videtur) H^ 4-5 siluarum ac montium H* A B : ac 
om.H 10 Caledoniam Rhenanus : calidoniam HAB incolentes H° 
: incolentis H A B magno paratu H : paratu magno A B 
11 oppugnare H (Rhenanus), littera r forma peculiari fere ut in scriptura 
Beneventana scripta unde oppugnasse TAB castellum H A"! : castella 
H"AB 13 et (cedendum) H" : excedendum H : et excedendum A 
B 18 cognitum H* A B; incognitum H 19 noctem B 
23 peditumque H° A B : que om. H 

ab universis adici clamorem; et propinqua luce fulsere signa. 
ita ancipiti malo territi Britanni; et nonanis rediit animus, ac 
securi pro salute de gloria certabant. ultro quin etiam erupere, 
et fuit atrox in ipsis portarum angustiis proelium, donec pulsi 
hostes, utroque exercitu certante, his, ut tulisse opem, illis, ne 
eguisse auxilio viderentur. quod nisi paludes et silvae fugien- 
tes texissent, debellatum illa victoria foret. 

27. Cuius conscientia ac fama ferox exercitus nihil virtuti 
suae invium et penetrandam Caledoniam inveniendumque 
tandem Britanniae terminum continuo proeliorum cursu 
fremebant. atque illi modo cauti ac sapientes prompti post 
eventum ac magniloqui erant. iniquissima haec bellorum 
condicio est: prospera omnes sibi vindicant, adversa uni impu- 
tantur. at Britanni non virtute se victos, sed occasione et arte 
ducis rati, nihil ex adrogantia remittere, quo minus iuventu- 
tem armarent, coniuges ac liberos in loca tuta transferrent, 
coetibus et sacrificiis conspirationem civitatum sancirent. 
atque ita inritatis utrimque animis discessum. 

28. Eadem aestate cohors Usiporum per Germanias con- 
scripta et in Britanniam transmissa magnum ac memorabile 
facinus ausa est. occiso centurione ac militibus, qui ad traden- 
dam disciplinam immixti manipulis exemplum et rectores 


2 nonanis H : romanis H* (manus recens) AB rediit Wex : redit H A 
B 3 erupere HB A‘: irrupere A edd. vett. 5 hostes H™ A B : hostis 


H ut tulisse H (Pzteolanus) : intulisse H* (manus recens) A B 
7 rexissent B 8 conscientia H* A B : conscientiae H 
9 penetrandum B Caledoniam Puteolanus : calydoniam H 

calidoniam A B 10 proeliorum. Rhenanus : proelium H A B 


13 omnes H* A B : omnis H 14 se victos H (Fréhlich, Halm, post 
ducis suppleverat Brotier) : om. AB 17 et H:ac AB  ciuitatium 
B 19 Usipiorum B edd. vett. 20 britanniam A B : brittanias H : 
britannias H° 22 immixti H (Puteolanus) : immixtis H™ A B 

habebantur, tres liburnicas adactis per vim gubernatoribus 
ascendere; et uno T remigante + suspectis duobus eoque 
interfectis, nondum vulgato rumore ut miraculum praevehe- 
bantur. mox (ubi) ad aquam atque ut(ens)ilia rapt(um ex)is- 
se(nt), cum plerisque Britannorum sua defensantium proelio 
congressi ac saepe victores, aliquando pulsi, eo ad extremum 
inopiae venere, ut infirmissimos suorum, mox sorte ductos 
vescerentur. atque ita circumvecti Britanniam, amissis per 
inscitiam regendi navibus, pro praedonibus habiti, primum a 
Suebis, mox a Frisiis intercepti sunt. ac fuere quos per com- 
mercia venumdatos et in nostram usque ripam mutatione 
ementium adductos indicium tanti casus inlustravit. 

29. Initio (insequentis) aestatis Agricola domestico vulnere 
ictus anno ante natum filium amisit. quem casum neque ut 
plerique fortium virorum ambitiose, neque per lamenta rursus 
ac maerorem muliebriter tulit; et in luctu bellum inter remedia 
erat. igitur praemissa classe, quae pluribus locis praedata 
magnum et incertum terrorem faceret, expedito exercitu, cui 
ex Britannis fortissimos et longa pace exploratos addiderat, ad 
montem Graupium pervenit, quem iam hostis insederat. nam 
Britanni nihil fracti pugnae prioris eventu et ultionem aut 
servitium exspectantes tandemque docti commune periculum 


1 tres H A*:tris AB 2 uno eorum (vel horum) negante conieci Mus. 
Helv. 27, 1970, 236, alii alia; forrasse uno recusante (cf. Liv. 32, 3, 3) 
3-4 praeuehebantur H A B : praebebantur H™ A” 4 (ubi) He- 
raeus aquam Hc A B:quam H utensilia Selling (v. Till, Gnomon 38, 
1966, 172) : utilla H : ut illa A B 4—5 raptum exissent, cum Till, 
Handschr. Unters. 58sq. (raptum issent, cum Eussner) : raptis secum H 
AB 7 mox H A: morum B 9 primum H A : primo dum B 
13 (insequentis) Koestermann ((sequentis) Ernesti), septimae (VII) ante 
initio Brotier 16 in luctu HA B: inlustrans H* 17 praedata H° A‘ 
B : praedatum H : praedatam A 20 Grampium Puteolanus, edd. vett. 

concordia propulsandum, legationibus et foederibus omnium 
civitatium vires exciverant. iamque super triginta milia arma- 
torum aspiciebantur, et adhuc adfluebant omnis iuventus et 
quibus cruda ac viridis senectus, clari bello et sua quisque 
decora gestantes, cum inter plures duces virtute et genere 
praestans nomine Calgacus apud contractam multitudinem 
proelium poscentem in hunc modum locutus fertur: 

30. ‘Quotiens causas belli et necessitatem nostram intueor, 
magnus mihi animus est hodiernum diem consensumque 
vestrum initium libertatis toti Britanniae fore; nam et universi 
T coistis et f servitutis expertes et nullae ultra terrae ac ne 
mare quidem securum imminente nobis classe Romana. ita 
proelium atque arma, quae fortibus honesta, eadem etiam 
ignavis tutissima sunt. priores pugnae, quibus adversus Roma- 
nos varia fortuna certatum est, spem ac subsidium in nostris 
manibus habebant, quia nobilissimi totius Britanniae eoque in 
ipsis penetralibus siti nec ulla servientium litora aspicientes, 
oculos quoque a contactu dominationis inviolatos habebamus. 
nos terrarum ac libertatis extremos recessus ipse ac sinus 
famae in hunc diem defendit; nunc terminus Britanniae patet, 
atque omne ignotum pro magnifico est; sed nulla iam ultra 
gens, nihil nisi fluctus ac saxa, et infestiores Romani, quorum 

superbiam frustra per obsequium ac modestiam effugias. 
raptores orbis, postquam cuncta vastantibus defuere terrae, 
mare scrutantur; si locuples hostis est, avari, si pauper, ambi- 
tiosi, quos non Oriens, non Occidens satiaverit; soli omnium 
opes atque inopiam pari adfectu concupiscunt. auferre truci- 
dare rapere falsis nominibus imperium, atque ubi solitudinem 
faciunt, pacem appellant. 

31. Liberos cuique ac propinquos suos natura carissimos 
esse voluit: hi per dilectus alibi servituri auferuntur; coniuges 
sororesque etiam si hostilem libidinem effugerunt, nomine 
amicorum atque hospitum polluuntur. bona fortunaeque in 
tributum, ager atque annus in frumentum, corpora ipsa ac 
manus silvis ac paludibus emuniendis inter verbera et contu- 
melias conteruntur. nata servituti mancipia semel veneunt, 
atque ultro a dominis aluntur: Britannia servitutem suam 
cottidie emit, cottidie pascit. ac sicut in familia recentissimus 
quisque servorum etiam conservis ludibrio est, sic in hoc orbis 
terrarum vetere famulatu novi nos et viles in excidium peti- 
mur; neque enim arva nobis aut metalla aut portus sunt, 
quibus exercendis reservemur. virtus porro ac ferocia subiec- 
torum ingrata imperantibus; et longinquitas ac secretum 
ipsum quo tutius, eo suspectius. ita sublata spe veniae tandem 
sumite animum, tam quibus salus quam quibus gloria caris- 
sima est. Brigantes femina duce exurere coloniam, expugnare 
castra, ac nisi felicitas in socordiam vertisset, exuere iugum 
potuere. nos integri et indomiti et in libertatem, non in paeni- 

tentiam T laturi 1 primo statim congressu ostendamus, quos 
sibi Caledonia viros seposuerit. 

32. An eandem Romanis in bello virtutem quam in pace 
lasciviam adesse creditis? nostris illi dissensionibus ac discor- 
diis clari vitia hostium in gloriam exercitus sui vertunt; quem 
contractum ex diversissimis gentibus ut secundae res tenent, 
ita adversae dissolvent, nisi si Gallos et Germanos et (pudet 
dictu) Britannorum plerosque, licet dominationi alienae 
sanguinem commodent, diutius tamen hostes quam servos, 
fide et adfectu teneri putatis. metus ac terror est, infirma 
vincla caritatis; quae ubi removeris, qui timere desierint, 
odisse incipient. omnia victoriae incitamenta pro nobis sunt: 
nullae Romanos coniuges accendunt, nulli parentes fugam 
exprobraturi sunt; aut nulla plerisque patria aut alia est. 
paucos numero, trepidos ignorantia, caelum ipsum ac mare et 
silvas, ignota omnia circumspectantes, clausos quodam modo 
ac vinctos di vobis tradiderunt. ne terreat vanus aspectus et 
auri fulgor atque argenti, quod neque tegit neque vulnerat. in 
ipsa hostium acie inveniemus nostras manus: agnoscent 
Britanni suam causam, recordabuntur Galli priorem liberta- 
tem, tam deserent illos ceteri Germani, quam nuper Usipi 
reliquerunt. nec quicquam ultra formidinis: vacua castella, 
senum coloniae, inter male parentes et iniuste imperantes 


1 iurati conieci Mus. Helv. 27, 1970, 237, alii alia 2 caledonia B : 
calydonia H : calidonia A 8 dictu H° A B: dicto H 9 commodent 
Puteolanus : commendent HAB 10-11 metus ac terror sunt infirma 
vincla Beroaldus, edd. vett. et recc. (contra recte Wex et Reitzenstein) 
14 exprobraturi A° B : exprobaturi HA 15 trepidos H (Heumann) : 
circum trepidos H* A B 16 siluis B 17 uobis H A B : nobis 
Puteolanus 21 itam (tam H°) deserent ... quam H : deserent ... tam 
quam H™: deserent ... tamquam AB UsipiB 22 nec quicquam H° 
: nequicquam H A: nequaquam B 23 senium B 


26 AGRICOLA 32,3-33,5 


aegra municipia et discordantia. hic dux, hic exercitus; ibi 
tributa et metalla et ceterae servientium poenae, quas in 
aeternum perferre aut statim ulcisci in hoc campo est. proinde 
ituri in aciem et maiores vestros et posteros cogitate.’ 

33. Excepere orationem alacres, ut barbaris moris, fremitu 
cantuque et clamoribus dissonis. iamque agmina et armorum 
fulgores audentissimi cuiusque procursu; simul instruebatur 
acies, cum Agricola quamquam laetum et vix munimentis 
coercitum militem accendendum adhuc ratus ita disseruit: 
‘septimus annus est, commilitones, ex quo (vestra) virtute et 
auspiciis imperii Romani, fide atque opera nostra Britanniam 
vicistis. tot expeditionibus, tot proeliis, seu fortitudine adver- 
sus hostes seu patientia ac labore paene adversus ipsam rerum 
naturam opus fuit, neque me militum neque vos ducis paeni- 
tuit. ergo egressi, ego veterum legatorum, vos priorum exerci- 
tuum terminos, finem Britanniae non fama nec rumore, sed 
castris et armis tenemus: inventa Britannia et subacta. equi- 
dem saepe in agmine, cum vos paludes montesve et flumina 
fatigarent, fortissimi cuiusque voces audiebam: “quando dabi- 
tur hostis, quando T animus +?’ veniunt, e latebris suis extrusi, 
et vota virtusque in aperto, omniaque prona victoribus atque 
eadem victis adversa. nam ut superasse tantum itineris, eva- 

sisse silvas, transisse aestuaria pulchrum ac decorum in fron- 
tem, ita fugientibus periculosissima quae hodie prosperrima 
sunt; neque enim nobis aut locorum eadem notitia aut com- 
meatuum eadem abundantia, sed manus et arma et in his 
omnia. quod ad me attinet, iam pridem mihi decretum est 
neque exercitus neque ducis terga tuta esse. proinde et honesta 
mors turpi vita potior, et incolumitas ac decus eodem loco sita 
sunt; nec inglorium fuerit in ipso terrarum ac naturae fine 
cecidisse. 

34. Si novae gentes atque ignota acies constitisset, aliorum 
exercituum exemplis vos hortarer: nunc vestra decora recen- 
sete, vestros oculos interrogate. hi sunt, quos proximo anno 
nonam legionem furto noctis adgressos clamore debellastis; hi 
ceterorum Britannorum fugacissimi ideoque tam diu supersti- 
tes. quo modo silvas saltusque penetrantibus fortissimum 
quodque animal contra ruere, pavida et inertia ipso agminis 
sono pellebantur, sic acerrimi Britannorum iam pridem ceci- 
derunt, reliquus est numerus ignavorum et timentium. quos 
quod tandem invenistis, non restiterunt, sed deprehensi sunt; 
novissimae res et extremo metu torpor defixere aciem in his 
vestigiis, in quibus pulchram et spectabilem victoriam edere- 
tis. transigite cum expeditionibus, imponite quinquaginta 

annis magnum diem, adprobate rei publicae numquam exerci- 
tui imputari potuisse aut moras belli aut causas rebellandi.’ 

35. Et adloquente adhuc Agricola militum ardor eminebat, 
et finem orationis ingens alacritas consecuta est, statimque ad 
arma discursum. instinctos ruentesque ita disposuit, ut pedi- 
tum auxilia, quae octo milium erant, mediam aciem firmarent, 
equitum tria milia cornibus adfunderentur. legiones pro vallo 
stetere, ingens victoriae decus citra Romanum sanguinem 
bellandi, et auxilium, si pellerentur. Britannorum acies in 
speciem simul ac terrorem editioribus locis constiterat ita, ut 
primum agmen in aequo, ceteri per adclive iugum conexi velut 
insurgerent; media campi covinnarius eques strepitu ac di- 
scursu complebat. tum Agricola superante hostium multitu- 
dine veritus, ne [simul] in frontem simul et latera suorum 
pugnaretur, diductis ordinibus, quamquam porrectior acies 
futura erat et arcessendas plerique legiones admonebant, 
promptior in spem et firmus adversis, dimisso equo pedes 
ante vexilla constitit. 

36. Ac primo congressu eminus certabatur; simulque 
constantia, simul arte Britanni ingentibus gladiis et brevibus 
caetris missilia nostrorum vitare vel excutere, atque ipsi ma- 
gnam vim telorum superfundere, donec Agricola quattuor 

Batavorum cohortes ac Tungrorum duas cohortatus est, ut 
rem ad mucrones ac manus adducerent; quod et ipsis vetustate 
militiae exercitatum et hostibus inhabile [parva scuta et 
enormes gladios gerentibus; nam Britannorum gladii sine 
mucrone complexum armorum et in arto pugnam non tolera- 
bant. igitur ut Batavi miscere ictus, ferire umbonibus, ora 
fodere, et stratis qui in aequo adstiterant, erigere in colles 
aciem coepere, ceterae cohortes aemulatione et impetu conisae 
proximos quosque caedere; ac plerique semineces aut integri 
festinatione victoriae relinquebantur. interim equitum turmae, 
(ut) fugere covinnarii, peditum se proelio miscuere. et quam- 
quam recentem terrorem intulerant, densis tamen hostium 
agminibus et inaequalibus locis haerebant; minimeque eque- 
stris iam pugnae facies erat, cum aegre clivo adstantes simul 
equorum corporibus impellerentur; ac saepe vagi currus, 
exterriti sine rectoribus equi, ut quemque formido tulerat, 
transversos aut obvios incursabant. 

37. Et Britanni, qui adhuc pugnae expertes summa collium 
insederant et paucitatem nostrorum vacui spernebant, degredi 
paulatim et circumire terga vincentium coeperant, ni id ipsum 
veritus Agricola quattuor equitum alas, ad subita belli reten- 
tas, venientibus opposuisset, quantoque ferocius adcucurre- 
rant, tanto acrius pulsos in fugam disiecisset. ita consilium 
Britannorum in ipsos versum, transvectaeque praecepto ducis 
a fronte pugnantium alae aversam hostium aciem invasere. 
tum vero patentibus locis grande et atrox spectaculum: sequi 
vulnerare capere, atque eosdem oblatis aliis trucidare. iam 
hostium, prout cuique ingenium erat, catervae armatorum 
paucioribus terga praestare, quidam inermes ultro ruere ac se 
morti offerre. passim arma et corpora et laceri artus, et 
cruenta humus; et aliquando etiam victis ira virtusque. nam 
postquam silvis adpropinquaverunt, primos sequentium 
incautos collecti et locorum gnari circumveniebant. quod ni 
frequens ubique Agricola validas et expeditas cohortes indagi- 
nis modo, et sicubi artiora erant, partem equitum dimissis 
equis, simul rariores silvas equitem persultare iussisset, accep- 
tum aliquod vulnus per nimiam fiduciam foret. ceterum ubi 
compositos firmis ordinibus sequi rursus videre, in fugam 

versi, non agminibus, ut prius, nec alius alium respectantes: 
rari et vitabundi in vicem longinqua atque avia petiere. finis 
sequendi nox et satietas fuit. caesa hostium ad decem milia; 
nostrorum trecenti sexaginta cecidere, in quis Aulus Atticus 
praefectus cohortis, iuvenili ardore et ferocia equi hostibus 
inlatus. 

38. Et nox quidem gaudio praedaque laeta victoribus; 
Britanni palantes mixto virorum mulierumque ploratu trahere 
vulneratos, vocare integros, deserere domos ac per iram ultro 
incendere, eligere latebras et statim relinquere; miscere in 
vicem consilia [aliqua], dein separare; aliquando frangi aspectu 
pignorum suorum, saepius concitari. satisque constabat 
saevisse quosdam in coniuges ac liberos, tamquam misereren- 
tur proximus dies faciem victoriae latius aperuit: vastum 
ubique silentium, secreti colles, fumantia procul tecta, nemo 
exploratoribus obvius. quibus in omnem partem dimissis, ubi 
incerta fugae vestigia neque usquam conglobari hostes com- 
pertum et exacta iam aestate spargi bellum nequibat, in fines 
Borestorum exercitum deducit. ibi acceptis obsidibus prae- 
fecto classis circumvehi Britanniam praecipit. datae ad id 
vires, et praecesserat terror. ipse peditem atque equites lento 
itinere, quo novarum gentium animi ipsa transitus mora 
terrerentur, in hibernis locavit. et simul classis secunda tempe- 

state ac fama Trucculensem portum tenuit, unde proximo 
Britanniae latere praelecto omnis redierat. 

39. Hunc rerum cursum, quamquam nulla verborum 
iactantia epistulis Agricolae auctum, ut erat Domitiano moris, 
fronte laetus, pectore anxius excepit. inerat conscientia derisui 
fuisse nuper falsum e Germania triumphum, emptis per 
commercia quorum habitus et crines in captivorum speciem 
formarentur; at nunc veram magnamque victoriam tot milibus 
hostium caesis ingenti fama celebrari. id sibi maxime formido- 
losum, privati hominis nomen supra principem attolli. frustra 
studia fori et civilium artium decus in silentium acta, si milita- 
rem gloriam alius occuparet; cetera utcumque facilius dissi- 
mulari, ducis boni imperatoriam virtutem esse. talibus curis 
exercitus, quodque saevae cogitationis indicium erat, secreto 
suo satiatus, optimum in praesentia statuit reponere odium, 
donec impetus famae et favor exercitus languesceret; nam 
etiamtum Agricola Britanniam obtinebat. 

40. Igitur triumphalia ornamenta et inlustris statuae hono- 
rem et quidquid pro triumpho datur, multo verborum honore 

cumulata, decerni in senatu iubet addique insuper opinionem, 
Syriam provinciam Agricolae destinari, vacuam tum morte 
Atili Rufi consularis et maioribus reservatam. credidere 
plerique libertum ex secretioribus ministeriis missum ad 
Agricolam codicillos, quibus ei Syria dabatur, tulisse cum eo 
praecepto ut, si in Britannia foret, traderentur; eumque liber- 
tum in ipso freto Oceani obvium Agricolae, ne appellato 
quidem eo ad Domitianum remeasse, sive verum istud, sive ex 
ingenio principis fictum ac compositum est. tradiderat interim 
Agricola successori suo provinciam quietam tutamque. ac ne 
notabilis celebritate et frequentia occurrentium introitus esset, 
vitato amicorum officio noctu in urbem, noctu in Palatium, 
ita ut praeceptum erat, venit; exceptusque brevi osculo et 
nullo sermone turbae servientium immixtus est. ceterum uti 
militare nomen, grave inter otiosos, aliis virtutibus tempera- 
ret, tranquillitatem atque otium penitus hausit, cultu modicus, 
sermone facilis, uno aut altero amicorum comitatus, adeo ut 
plerique, quibus magnos viros per ambitionem aestimare mos 
est, viso aspectoque Agricola quaererent famam, pauci inter- 
pretarentur. 

41. Crebro per eos dies apud Domitianum absens accusa- 
tus, absens absolutus est. causa periculi non crimen ullum aut 
querela laesi cuiusquam, sed infensus virtutibus princeps et 
gloria viri ac pessimum inimicorum genus, laudantes. et ea 
insecuta sunt rei publicae tempora, quae sileri Agricolam non 

sinerent: tot exercitus in Moesia Daciaque et Germania et 
Pannonia temeritate aut per ignaviam ducum amissi, tot 
militares viri cum tot cohortibus expugnati et capti; nec iam 
de limite imperii et ripa, sed de hibernis legionum et posses- 
sione dubitatum. ita cum damna damnis continuarentur atque 
omnis annus funeribus et cladibus insigniretur, poscebatur ore 
vulgi dux Agricola, comparantibus cunctis vigorem, constan- 
tiam et expertum bellis animum cum inertia et formidine 
eorum, (...). quibus sermonibus satis constat Domitiani quo- 
que aures verberatas, dum optimus quisque libertorum amore 
et fide, pessimi malignitate et livore pronum deterioribus 
principem exstimulabant. sic Agricola simul suis virtutibus, 
simul vitiis aliorum in ipsam gloriam praeceps agebatur. 

42. Aderat iam annus, quo proconsulatum Africae et Asiae 
sortiretur, et occiso Civica nuper nec Agricolae consilium 
deerat nec Domitiano exemplum. accessere quidam cogitatio- 
num principis periti, qui iturusne esset in provinciam ultro 
Agricolam interrogarent. ac primo occultius quietem et otium 
laudare, mox operam suam in adprobanda excusatione offerre, 
postremo non iam obscuri suadentes simul terrentesque 
pertraxere ad Domitianum. qui paratus simulatione, in adro- 
gantiam compositus, et audiit preces excusantis et, cum ad- 

nuisset, agi sibi gratias passus est, nec erubuit beneficii invidia. 
salarium tamen proconsulare solitum offerri et quibusdam a 
se ipso concessum Agricolae non dedit, sive offensus non 
petitum, sive ex conscientia, ne quod vetuerat videretur 
emisse. proprium humani ingenii est odisse quem laeseris; 
Domitiani vero natura praeceps in iram, et quo obscurior, eo 
inrevocabilior, moderatione tamen prudentiaque Agricolae 
leniebatur, quia non contumacia neque inani iactatione liber- 
tatis famam fatumque provocabat. sciant, quibus moris est 
inlicita mirari, posse etiam sub malis principibus magnos viros 
esse, obsequiumque ac modestiam, si industria ac vigor adsint, 
eo laudis excedere, quo plerique per abrupta, sed in nullum rei 
publicae usum, ambitiosa morte inclaruerunt. 

43. Finis vitae eius nobis luctuosus, amicis tristis, extraneis 
etiam ignotisque non sine cura fuit. vulgus quoque et hic aliud 
agens populus et ventitavere ad domum et per fora et circulos 
locuti sunt; nec quisquam audita morte Agricolae aut laetatus 
est aut statim oblitus [est]. augebat miserationem constans 
rumor veneno interceptum: (...) nobis, nihil comperti adfir- 
mare ausim. ceterum per omnem valetudinem eius crebrius 
quam ex more principatus per nuntios visentis et libertorum 
primi et medicorum intimi venere, sive cura illud sive inquisi- 
tio erat. supremo quidem die momenta ipsa deficientis per 
dispositos cursores nuntiata constabat, nullo credente sic 

adcelerari quae tristis audiret. speciem tamen doloris habitu 
vultuque prae se tulit, securus iam odii et qui facilius dissimu- 
laret gaudium quam metum. satis constabat lecto testamento 
Agricolae, quo coheredem optimae uxori et piissimae filiae 
Domitianum scripsit, laetatum eum velut honore iudicioque. 
tam caeca et corrupta mens adsiduis adulationibus erat, ut 
nesciret a bono patre non scribi heredem nisi malum princi- 
pem. 

44. Natus erat Agricola Gaio Caesare ter(tium) consule 
idibus Iuniis: excessit quarto et quinquagesimo anno, deci- 
mum kalendas Septembris Collega Prisc(in)oque consulibus. 
quod si habitum quoque eius posteri noscere velint, decentior 
quam sublimior fuit. nihil impetus in vultu; gratia oris supere- 
rat. bonum virum facile crederes, magnum libenter. et ipse 
quidem, quamquam medio in spatio integrae aetatis ereptus, 
quantum ad gloriam, longissimum aevum peregit. quippe et 
vera bona, quae in virtutibus sita sunt, impleverat, et consulari 
ac triumphalibus ornamentis praedito quid aliud adstruere 
fortuna poterat? opibus nimiis non gaudebat, speciosae conti- 

gerant. filia atque uxore superstitibus potest videri etiam 
beatus incolumi dignitate, florente fama, salvis adfinitatibus et 
amicitiis futura effugisse. nam sicut (e)i (non licuit) durare in 
hanc beatissimi saeculi lucem ac principem Traianum videre, 
quod augurio votisque apud nostras aures ominabatur, ita 
festinatae mortis grave solacium tulit evasisse postremum 
illud tempus, quo Domitianus non iam per intervalla ac 
spiramenta temporum, sed continuo et velut uno ictu rem 
publicam exhausit. 

45. Non vidit Agricola obsessam curiam et clausum armis 
senatum et eadem strage tot consularium caedes, tot nobilissi- 
marum feminarum exilia et fugas. una adhuc victoria Carus 
Mettius censebatur, et intra Albanam arcem sententia Messa- 
lini strepebat, et Massa Baebius etiamtum reus erat. mox 
nostrae duxere Helvidium in carcerem manus; nos Maurici 
Rusticique visus (...), nos innocenti sanguine Senecio perfu- 
dit. Nero tamen subtraxit oculos suos iussitque scelera, non 
spectavit; praecipua sub Domitiano miseriarum pars erat 
videre et aspici, cum suspiria nostra subscriberentur, cum 

denotandis tot hominum palloribus sufficeret saevus ille 
vultus et rubor, [a] quo se contra pudorem muniebat. 

Tu vero felix, Agricola, non vitae tantum claritate, sed 
etiam opportunitate mortis. ut perhibent qui interfuere novis- 
simis sermonibus tuis, constans et libens fatum excepisti, 
tamquam pro virili portione innocentiam principi donares. 
sed mihi filiaeque eius praeter acerbitatem parentis erepti 
auget maestitiam, quod adsidere valetudini, fovere deficien- 
tem, satiari vultu complexuque non contigit. excepissemus 
certe mandata vocesque, quas penitus animo figeremus. noster 
hic dolor, nostrum vulnus, nobis tam longae absentiae condi- 
cione ante quadriennium amissus est. omnia sine dubio, 
optime parentum, adsidente amantissima uxore superfuere 
honori tuo; paucioribus tamen lacrimis compositus es, et 
novissima in luce desideravere aliquid oculi tui. 

46. Si quis piorum manibus locus, si, ut sapientibus placet, 
non cum corpore exstinguuntur magnae animae, placide 
quiescas, nosque domum tuam ab infirmo desiderio et mulie- 
bribus lamentis ad contemplationem virtutum tuarum voces, 
quas neque lugeri neque plangi fas est. admiratione te potius 
[temporalibus] et laudibus et, si natura suppeditet, similitu- 
dine colamus. is verus honos, ea coniunctissimi cuiusque 

pietas. id filiae quoque uxorique praeceperim, sic patris, sic 
mariti memoriam venerari, ut omnia facta dictaque eius secum 
revolvant, formamque ac figuram animi magis quam corporis 
complectantur, non quia intercedendum putem imaginibus 
quae marmore aut aere finguntur, sed, ut vultus hominum, ita 
simulacra vultus imbecila ac mortalia sunt, forma mentis 
aeterna, quam tenere et exprimere non per alienam materiam 
et artem, sed tuis ipse moribus possis. quicquid ex Agricola 
amavimus, quicquid mirati sumus, manet mansurumque est in 
animis hominum, in aeternitate temporum, fama rerum; nam 
multos veterum velut inglorios et ignobiles oblivio obruet: 
Agricola posteritati narratus et traditus superstes erit. 

